KON-MEDî bi wesîleya serrgêra 23. ya Komployê Mîyanneteweyî yê vera Rayberê Şarê Kurdî Abdullah Ocalanî eşkerayîye daye.
KON-MEDî îfade kerd ke 15ê sibate seba kurdan roja reş a û vist vîrî ke îtîfaqê AKP-MHP-Ergenekon vera Rayberê Şarê Kurdî tecrîdê mutleqî rê dewam kenê. KON-MEDî ard ziwan ke seba azadîya Ocalanî ê do bêmabên têkoşînê xo rê dewam bikerê û vat: ''Heta ke Rayber Apo azad nêbo kurdî do azad nêbê. 12ê sibate de xeylêk merkezanê Almanya de bi rayraşîyayîş û mîtîngan Komployo Mîyanneteweyî do bêro şermezarkerdene û azadîya Rayber Apoyî bêra waştene. Ma venga pêro şarê kurdî û dostanê xo danê ke bi ruhê seferberîye tewrê nê rayraşîyayîş û mîtîngan bê.''
Bernameyê çalakîyan wina y:
Hannover-Kropcke, 14:00, 12.02.2022
Hamburg- Jungferstieg, Ressendammbrucke, 15.00, 12.02.2022
Berlin-Alexanderplatz, 12:00, 12.02.2022
Dusseldorf- DGB Haus, 13:00, 12.02.2022
Strasbourg- Place de le fare 67000 Strasbourg, 10:00, 12.02.2022.
